
Ako nestane vode dok čovjek uzima ***[abdest](https://pitajucene.com/search/Abdest/questions/ "Pretraži pitanja o abdestu")*** i, prije nego što voda dođe, osuše se dijelovi tijela koje je oprao, hoće li u toj situaciji nastaviti uzimati abdest ili će pak abdest uzeti ispočetka?


* 
* 
* 
* 
* 
* 
* 

 
Ako nestane vode dok uzimam abdest, kolika pauza može biti?

Ovo je pitanje u tijesnoj vezi s razumijevanjem uzastopnog pranja dijelova tijela tokom uzimanja abdesta, kao i s pitanjem je li uzastopno pranje dijelova tijela uvjet ispravnosti abdesta. Kad se radi o tome je li uzastopno pranje dijelova tijela tokom uzimanja abdesta uvjet njegove ispravnosti, islamski autoriteti nemaju istovjetno mišljenje. Neki kažu da to jest uvjet ispravnosti abdesta, pa vele da nije ispravan ***[abdest](https://pitajucene.com/search/Abdest/questions/ "Pretraži pitanja o abdestu")*** ako se između pojedinih dijelova tijela napravi pauza. Ovo je mišljenje ispravno. Naime, abdest je ibadet koji se ne može podijeliti na dijelove, nego mora biti jedna cjelina. Konstatirali smo da je uzastopno pranje dijelova tijela uvjet ispravnosti abdesta, pa se nameće pitanje čime se postiže uzastopno pranje dijelova. Neki učenjaci kažu da se ono postiže time da se sljedeći dio tijela opere prije nego što se, na umjerenoj temperaturi zraka, osuši prethodni dio, osim ako se osuši zato što se čovjek bavio nečim što je u neposrednoj vezi s abdestom. Naprimjer, ukoliko čovjek uzima abdest i na nekom dijelu tijela primijeti farbu, pa se zaokupi njenim uklanjanjem sve dok se ne osuše dijelovi tijela koje je već oprao, nastavit će s uzimanjem abdesta. Ali ako se dijelovi tijela osuše uslijed čekanja da dođe voda, prema nekim učenjacima, uzastopno pranje poništeno je, pa se abdest mora uzeti ispočetka. Neki kažu da će čovjek i u toj situaciji nastaviti s uzimanjem abdesta, tim prije jer voda nije nestala njegovom voljom, on je samo čekao da ona dođe kako bi oprao ostale dijelove tijela. Ovdje treba imati na umu činjenicu da neki islamski autoriteti, koji uvjetuju uzastopnost u pogledu pranja dijelova tijela tokom abdesta, kažu da se glede uzastopnog pranja u obzir ne uzima sušenje dijelova tijela, nego običajno pravo, to jest ako se u nekom narodu određena vremenska pauza smatra dugim vremenskim periodom, tad se poništava uzastopnost, u protivnom se ne poništava. Ljudi će kazati da čekanje da dođe voda nije duga pauza, pa je dozvoljeno nastaviti s uzimanjem abdesta, osim u situaciji da čekanje dugo potraje. Ovo je pitanje posve lahko i jednostavno.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


